Robotul din material textil. Își modifică forma și rigiditatea în funcție de temperatură.
Soft robotica e un domeniu care se dezvoltă rapid, cu aplicații foarte variate. A fost inventat un nou material textil care își modifică rigiditatea și forma. Aplicațiile merg de la medicină până la transport sau activități outdoor.
O echipă de la Universitatea Yale a inventat un material textil care-și modifică forma și rigiditatea în funcție de temperatură. Conține particule de aliaj Field, care la temperaturi joase îl face rigid. Dacă se aplică un curent slab, materialul se încălzește și devine foarte maleabil. Gândește-te că materialul ar putea fi folosit la fabricarea de pansamente, plase de bagaje inteligente sau chiar corturi care să se instaleze singure.